**Дүниежүзілік ЖИТС-тен қайтыс болған адамдары еске алу күні**
 Мамырдың әр үшінші жексенбісі күні бүкіл әлемде ЖИТС-тен қайтыс болған адамдарды еске алу күні ретінде өткізіледі.
 2024 жылы Маңғыстау облыстық АИТВ-инфекциясының алдын алу орталығында 13-23 мамыр аралығында Дүниежүзілік ЖИТС-тен қайтыс болғандарды еске алу күніне арналған онкүндік өтті. Бұл күндері облыс бойынша жұртшылықтың назарын аударуға бағытталған АИТВ-инфекциясының алдын алу бойынша түрлі ауқымды іс-шаралар жоспарланған.Бұл күннің мақсаты - АИТВ-инфекциясы өмірін қиған адамдарды құрметтеу және АИТВ-мен өмір сүретін адамдарға қолдау көрсету, сондай-ақ осы инфекциямен байланысты стереотиптерді жою және хабардар ету.
 Он күн ішінде облыс тұрғындарын АИТВ-инфекциясының алдын алу мәселелері бойынша, әсіресе жастар арасында ақпараттандыру, барлық мүдделі тараптардың ведомствоаралық өзара іс-қимылын нығайту арқылы қауіпсіз мінез-құлықты қалыптастыру бойынша, сондай-ақ АИТВ-мен өмір сүретін адамдарды кемсітуге жол бермеу мақсатында «БӘРІМІЗДІҢ ЕСІМІЗДЕ, БІРГЕ МАХАББАТ ПЕН ЫНТЫМАҚТАСТЫҚ АРҚЫЛЫ ЕМДЕЙМІЗ!» ұранымен халық арасында оның ішінде: ірі сауда орталықтарында, халыққа қызмет көрсету орталықтарында, медициналық мекемелерде,арнаулы оқу орындарында, жалпы білім беретін мектептерде, халықтың негізгі топтары арасында іс-шаралар өткізді.
 Орталық дәрігерлері «Mańystystaý» өңірлік телеарнасына және «Жолбаян» радиосына сұхбат беріп, АИТВ-инфекциясының алдын алу әдістерін түсіндірді.
 Ақтау қаласындағы «Бекет ата» атындағы орталық мешітте ЖИТС-тен қайтыс болған барлық мұсылмандарға Құран оқылды. Сондай-ақ, шіркеуде діни қызметкерлер ЖИТС-тен қайтыс болғандарға рәсімін өткізіп, жан тыныштығы үшін шамдар қойды.
 Айта кету керек, инфекцияның негізгі жолы – жыныстық қатынас. Орта есеппен он адамның тоғызы қорғалмаған жыныстық қатынас арқылы жұқтырған. АИТВ-инфекциясы бар адам анықталған кезде оған дереу антиретровирустық терапия тағайындалады, оны мемлекет тегін қамтамасыз етеді.
 Жалпы, Маңғыстау облысында АИТВ-инфекциясы бойынша
эпидемиологиялық жағдай тұрақты. 2024 жылдың алғашқы 4 айында 18 адам
анықталды. 2023 жылдың 4 айында АИТВ-инфекциясының 25 жағдайы
тіркелді, Қазақстан Республикасының азаматтары арасында аурушаңдық
деңгейі 7 жағдайға (28,0%) төмендеді.
 2002-2024 жылдар аралығында, яғни 22 жыл ішінде ЖИТС-тан қайтыс болғандар саны 26 адам.
 Жаңылсын Таңатарова